**NOLIKUMS**

LIEPĀJĀ

|  |  |
| --- | --- |
|  2020. gada 20. februārī |  Nr.6 (prot. Nr.3, 9.§) |
| *GROZĪTS**Ar Liepājas valstspilsētas pašvaldības domes 2023. gada 23. februāra nolikumu Nr.1 (prot. Nr.2, 15.§)**Ar Liepājas valstspilsētas pašvaldības domes 2023. gada 21. decembra nolikumu Nr.29 (prot. Nr.14, 34.§)* |
| Par konferenču, semināru un starpnozaru pasākumu līdzfinansēšanu  |  |
|  | Izdots saskaņā ar Valsts pārvaldes iekārtas likuma 72. panta pirmās daļas 2. punktu |

**I. Vispārīgie** **jautājumi**

1. Konferenču, semināru un starpnozaru pasākumu līdzfinansēšanas nolikums (turpmāk - Nolikums) nosaka kārtību, kādā tiek iesniegti, vērtēti pieteikumi un līdzfinansētas konferences, semināri un starpnozaru pasākumi (turpmāk - pasākums), kuru norises vieta ir Liepājas valstspilsētas administratīvā teritorija vai Liepājas valstspilsētas pašvaldības (turpmāk – Pašvaldība) īpašumos, kas atrodas ārpus Liepājas valstspilsētas esošās teritorijas.

*(Grozīts ar Liepājas valstspilsētas pašvaldības domes 23.02.2023. nolikumu Nr.1)*

2. Pasākuma līdzfinansēšanas mērķis ir atbalstīt pasākumu norisi Liepājas pilsētā, kas atbilst Liepājas valstspilsētas un Dienvidkurzemes novada ilgtspējīgas attīstības stratēģijā līdz 2035. gadam un Liepājas pilsētas mārketinga komunikācijas 2022.-2027. gadam plānā noteiktajiem stratēģiskajiem mērķiem, par atbalstāmo prioritāti nosakot uzņēmējdarbības, izglītības, veselības, sporta un informācijas tehnoloģiju nozares.

*(Grozīts ar Liepājas valstspilsētas pašvaldības domes 23.02.2023. nolikumu Nr.1)*

3. Pretendēt uz Pašvaldības līdzfinansējumu var jebkura Latvijas Republikas Uzņēmumu reģistrā reģistrēta nevalstiska organizācija vai komersants, izņemot valsts vai pašvaldības iestādes vai kapitālsabiedrības, kurās publiskas personas daļa pamatkapitālā atsevišķi vai kopumā pārsniedz 50 procentus (turpmāk - pasākuma rīkotājs). Uz līdzfinansējumu nevar pretendēt politiskas, militāras vai reliģiskas organizācijas.

4. Pieteikumus par līdzfinansēšanas piešķiršanu līdz 9 999,99 EUR (deviņi tūkstoši deviņi simti deviņdesmit deviņi *euro,* deviņdesmit deviņi *centi*) tai skaitā PVN, vērtē un lēmumu par pasākuma līdzfinansēšanu pieņem Konferenču, semināru un starpnozaru pasākumu līdzfinansēšanas komisija (turpmāk - Komisija), kura tiek izveidota ar Liepājas valstspilsētas pašvaldības domes (turpmāk - dome) lēmumu un darbojas saskaņā ar domes apstiprinātu nolikumu. Komisija lēmumu par līdzfinansējuma piešķiršanu vai atteikumu piešķirt līdzfinansējumu pieņem 30 dienu laikā no pieteikuma saņemšanas dienas.

*(Grozīts ar Liepājas valstspilsētas pašvaldības domes 23.02.2023. nolikumu Nr.1)*

5. Pieteikumus par līdzfinansēšanas piešķiršanu no 10 000 EUR (desmit tūkstoši *euro*), tai skaitā PVN, vērtē Komisija, bet lēmumu par līdzfinansējuma piešķiršanu pieņem dome tuvākajā kārtējā domes sēdē no dienas, kad saņemts Nolikumā noteiktā kārtībā Komisijas sagatavots lēmuma projekts.

6. Pieprasītā līdzfinansējuma apmērs nedrīkst pārsniegt 50% (piecdesmit procentus) no kopējām pasākuma izmaksām, bet ne vairāk kā 15 000 EUR (piecpadsmit tūkstoši *euro*). Līdzfinansēts tiek pasākums, kurš tiek realizēts Nolikuma 1. punktā minētajās teritorijās un atbilst Nolikuma 2. punktā minētajiem mērķiem.

*(Grozīts ar Liepājas valstspilsētas pašvaldības domes 23.02.2023. nolikumu Nr.1)*

7. Pasākuma līdzfinansēšanas īstenošanu veic pašvaldības iestāde “Liepājas Centrālā administrācija” (turpmāk - Liepājas Centrālā administrācija) atbilstoši Konferenču, semināru un starpnozaru pasākumu līdzfinansēšanas komisijas budžetā paredzētajiem līdzekļiem.

*(Grozīts ar Liepājas valstspilsētas pašvaldības domes 21.12.2023. nolikumu Nr.29)*

8. Lēmumu par līdzfinansējuma piešķiršanu pieņem un līgumu slēdz ne ātrāk kā pēc gadskārtējā pašvaldības budžeta pieņemšanas.

9. Komisija noraida pasākuma pieteikumu, neveicot turpmāku vērtēšanu, ja uz pieteikuma iesniegšanas brīdi Pasākuma organizētājam ir:

9.1. nenokārtotas iepriekšējās līgumsaistības ar pašvaldību;

9.2. nodokļu parādi, tai skaitā valsts sociālās apdrošināšanas obligāto iemaksu parādi;

9.3. parādsaistības attiecībā pret pašvaldību, tostarp pašvaldības administrēto nodokļu parādi;

9.4. pasākuma rīkotājam attiecīgā kalendārā gadā vismaz 3 (trīs) reizes ir piešķirts jebkāda veida pašvaldības finansējums Liepājas pilsētas pašvaldības pasākumu rīkošanai vai citu pašvaldības līdzfinansētu projektu īstenošanai;

9.5. pasākuma organizētājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

*(Grozīts ar Liepājas valstspilsētas pašvaldības domes 23.02.2023. nolikumu Nr.1)*

10. Pasākuma organizētājs Nolikuma 9. punktā minēto apstākļu neesamību apstiprina, iesniedzot apliecinājumu elektroniskā pieteikuma sistēmā.

*(Grozīts ar Liepājas valstspilsētas pašvaldības domes 21.12.2023. nolikumu Nr.29)*

**II. *De minimis* atbalsta nosacījumi saimnieciskās darbības veicējiem,**

**kas pretendē uz līdzfinansējuma saņemšanu**

101. Projekta pieteicējiem, kuriem pasākumu organizēšana ir kvalificējama kā saimnieciskā darbība[[1]](#footnote-1) (turpmāk - *de minimis* atbalsta saņēmējs), pašvaldība var piešķirt līdzfinansējumu kā *de minimis* atbalstu, ievērojot Eiropas Komisijas 2013. gada 18. decembra Regulas (ES) Nr.14017/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk - Komisijas regula Nr.1407/2013) nosacījumus.

*(Grozīts ar Liepājas valstspilsētas pašvaldības domes 21.12.2023. nolikumu Nr.29)*

11. *De minimis* atbalsta piešķiršanu un atbalsta pretendenta izvērtēšanu atbilstoši Komisijas regulas Nr.1407/2013 nosacījumiem veic Komisija.

12. Atbalsts netiek piešķirts Komisijas regulas Nr.1407/2013 1. panta 1. punktā noteiktajās nozarēs un darbībām. Ja *de minimis* atbalsta saņēmējs darbojas šajās nozarēs vai veic attiecīgās darbības, atbalstu drīkst piešķirt tikai tad, ja tiek skaidri nodalītas atbalstāmās darbības un finanšu plūsmas, nodrošinot, ka darbības minētajās nozarēs vai attiecīgās darbības negūst labumu no piešķirtā atbalsta.

13. Vienam *de minimis* atbalsta saņēmējam *de minimis* atbalsta apmērs kopā ar attiecīgajā fiskālajā gadā un iepriekšējos divos gados piešķirto *de minimis* atbalstu nepārsniedz Komisijas regulas Nr.1407/2013 3. panta 2. punktā noteikto maksimālo *de minimis* atbalsta apmēru viena vienota uzņēmuma līmenī.

14. Viens vienots uzņēmums ir uzņēmums, kas atbilst Komisijas regulas Nr.1407/2013 2. panta 2. punktā noteiktajai “viena vienota uzņēmuma” definīcijai.

15. Šo noteikumu piešķirto *de minimis* atbalstu drīkst kumulēt, ievērojot Komisijas regulas Nr.1407/2013 5.panta 1. un 2. punkta nosacījumus.

16. *De minimis* atbalstu uzskata par piešķirtu ar dienu, kad Komisija vai dome pieņēmusi lēmumu par līdzfinansējuma kā *de minimis* atbalsta piešķiršanu.

17. Lēmumu par *de minimis* atbalsta piešķiršanu pieņem atbilstoši Komisijas regulas Nr.1407/2013 7. panta 4. punktam un 8. pantam.

18. Pašvaldība un *de minimis* atbalsta saņēmējs uzglabā visus ar *de minimis* saistītos datus 10 (desmit) gadus no līdzfinansējuma kā *de minimis* atbalsta piešķiršanas dienas atbilstoši Komisijas regulas Nr.1407/2013 6. panta 4. punktam.

19. *De minimis* atbalsta uzskaite tiek veikta saskaņā ar normatīvajiem aktiem par *de minimis* uzskaites un piešķiršanas kārtību un *de minimis* atbalsta uzskaites veidlapu paraugiem.

**III. Pieteikuma par līdzfinansējuma piešķiršanu iesniegšana kārtība**

20. Pasākuma rīkotājs piesaka pasākumu ne vēlāk kā divus kalendāros mēnešus pirms tā norises sākuma.

*(Liepājas valstspilsētas pašvaldības domes 23.02.2023. nolikuma Nr.1 redakcijā)*

~~21. Atbilstoši nolikuma prasībām aizpildītu līdzfinansējuma pieteikuma veidlapu (2. pielikums) un tam pievienotos dokumentus pasākuma rīkotājs iesniedz vienā no šādiem veidiem:~~

~~21.1. personīgi pašvaldības Apmeklētāju pieņemšanas centrā ar norādi “Pieteikums konferences, semināra, starpnozaru pasākuma līdzfinansēšanai”;~~

~~21.2. nosūtot pa pastu uz pašvaldības adresi: Rožu iela 6, Liepāja, LV-3401 ar norādi “Pieteikums konferences, semināra, starpnozaru pasākuma līdzfinansēšanai”;~~

~~21.3. elektroniskā formā, nosūtot uz elektronisko pasta adresi pasts@liepaja.lv ar norādi “Pieteikums konferences, semināra, starpnozaru pasākuma līdzfinansēšanai”, to noformējot atbilstoši normatīvajiem aktiem par elektronisko dokumentu noformēšanu, paraksta ar drošu elektronisko parakstu.~~

*(Svītrots ar Liepājas valstspilsētas pašvaldības domes 21.12.2023. nolikumu Nr.29)*

21.1 Līdzfinansējuma pieteikumu var iesniegt, aizpildot elektronisko pieteikuma veidlapu, kas publicēta Pašvaldības tīmekļa vietnē www.liepaja.lv sadaļā uzņēmējiem/atbalsts uzņēmējiem.

*(Liepājas valstspilsētas pašvaldības domes 21.12.2023. nolikuma Nr.29 redakcijā)*

 **IV. Pieteikuma par līdzfinansējuma piešķiršanu** **noformējums** **un** **saturs**

~~22. Līdzfinansējuma pieteikumu var iesniegt, aizpildot elektronisko pieteikuma veidlapu, kas publicēta pašvaldības tīmekļa vietnē www.liepaja.lv sadaļā uzņēmējiem/atbalsts uzņēmējiem.~~

*(Liepājas valstspilsētas pašvaldības domes 23.02.2023. nolikuma Nr.1 redakcijā)*

*(Svītrots ar Liepājas valstspilsētas pašvaldības domes 21.12.2023. nolikumu Nr.29)*

23. Pieteikumam pievienojami šādi dokumenti:

23.1. pasākuma koncepcijas un idejas apraksts (norādot pasākuma ideju, realizācijas laikus, mērķus, plānoto sasniegto mērķauditoriju, ieguvumus Liepājas pilsētai, sadarbības partnerus un citu ar pasākumu saistītu informāciju, tāpat jānorāda, vai pasākums plānots maksas vai bezmaksas);

23.2. mediju plāns ~~(3. pielikums)~~;

*(Svītrots ar Liepājas valstspilsētas pašvaldības domes 21.12.2023. nolikumu Nr.29)*

23.3. pasākuma tāme, kurā jānorāda pasākuma īstenošanai nepieciešamās kopējās izmaksas (tai skaitā visas nodevas, nodokļi, autortiesību samaksa u.c. maksājumi) precīzos skaitļos katrā tāmes pozīcijā ar precizitāti līdz divām zīmēm aiz komata;

*(Liepājas valstspilsētas pašvaldības domes 21.12.2023. nolikuma Nr.29 redakcijā)*

23.4. informācija par pasākuma rīkotāja atbildīgās personas un iesaistītā personāla pieredzi iepriekšējo trīs gadu garumā, tai skaitā iesniedzot atbildīgās personas CV;

23.5. apliecinājumu par izvēlētās pasākuma norises vietas (telpu) pieejamību pasākuma rīkošanas laikā (nav jāiesniedz, ja norises vieta ir pasākuma rīkotāja īpašumā, tiesiskajā valdījumā vai lietošanā);

23.6. *de minimis* sistēmā aizpildītas veidlapas izdruka vai iesniegumā norādītu sistēmā izveidotās un apstiprinātās veidlapas identifikācijas numuru saskaņā ar Ministru kabineta 2018. gada 21. novembra noteikumu Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”.

24. Pieteikumam var pievienot arī citus dokumentus pēc pasākuma rīkotāja ieskatiem, ja tie var sniegt papildu informāciju par pasākuma rīkotāja kompetenci vai pasākumu pienesumu un nozīmīgumu Liepājas pilsētai.

25. Pieteikumu paraksta un par tajā ietvertās informācijas patiesumu atbild pasākuma rīkotāja paraksta tiesīgais pārstāvis.

26. Pieteikumam pievienotie dokumenti, kas satur fizisko personu datus ir ierobežotas pieejamības informācija. Pieteikumā precīzi jānorāda, kura informācijas daļā un kādā apjomā ir uzskatāma par komercnoslēpumu.

**V. Pieteikuma** **par līdzfinansējuma piešķiršanu vērtēšana**

27. Pieteikumu izvērtēšanu atbilstoši Nolikumam, ievērojot Vērtēšanas kritērijus (5. pielikums) veic Komisija. Pieteikuma vērtēšanas gaitā Komisija tiesīga pieaicināt speciālistus vai ekspertus, kuri ir kompetenti pieteikumā norādītā pasākuma jomā.

28. Ja Komisija konstatē kaut 1 (viena) Administratīvā kritērija neatbilstību, tā neveic turpmāku vērtēšanu Ja tiek konstatēts, ka pieteikuma atbilstības izvērtēšanai nepieciešama papildu informācija, Komisija uz pieteikumā norādīto pasākuma rīkotāja elektroniskā pasta adresi nosūta paziņojumu par papildu informācijas sniegšanu. Pasākuma rīkotājam paziņojumā noteiktajā termiņā ir jāiesniedz visa pieprasītā informācija. Ja pasākuma rīkotājs noteiktajā termiņā nav iesniedzis visu pieprasīto informāciju, pieteikums uzskatāms par neatbilstošu Nolikuma prasībām un atstājams bez izskatīšanas.

29. Nolikuma 28. punktā minētajā gadījumā pieteikuma izvērtēšanas termiņš tiek pagarināms atbilstoši dienu skaitam, kas noteiktas trūkumu novēršanai.

30.Komisijai vai domei ir tiesības uzaicināt pasākuma rīkotāju prezentēt pasākumu.

31. Pasākums var tikt uzskatāms par atbalstāmu, ja pieteikums saņem ne mazāk kā 50% no maksimāli iespējamā punktu skaita, ar nosacījumu, ja kaut viens kvalitatīvais kritērijs saņem 0 punktu, tad pasākuma pieteikums var tikt noraidīts.

32. Gadījumā, kad pieteikums neatbilst Nolikuma prasībām, Komisija pieņem lēmumu par atteikumu piešķirt līdzfinansējumu. Ja pieprasītais līdzfinansējums pārsniedz Nolikuma 4. punktā minēto apmēru, Komisija sagatavo lēmuma projektu izskatīšanai domes sēdē, izņemot gadījumus, kad, veicot izvērtēšanu, konstatēts, ka pieteikums neatbilst Nolikuma prasībām.

33. Informācija par atbalstītajiem pieteikumiem tiek publicēta pašvaldības tīmekļa vietnē www.liepaja.lv.

**VI. Līdzfinansējuma** **piešķiršanas** **noteikumi**

34. Pasākumi, par kuriem pieņemts lēmums piešķirt līdzfinansējumu, tiek līdzfinansēti no budžeta konferenču, semināru un starpnozaru pasākumu līdzfinansēšanai paredzētajiem līdzekļiem pašvaldības gadskārtējā budžetā. Apropriācija pasākuma līdzfinansēšanai tiek noteikta no pamatbudžeta programmas “Līdzfinansējuma nodrošināšana konferenču, semināru un starpnozaru pasākumu īstenošanai” apstiprinātā budžeta ietvaros.

35. Pašvaldības līdzfinansējuma izlietojumam atbalstāmās izmaksas ir:

35.1. pasākuma organizēšanas tehniskās izmaksas;

35.2. pasākuma norisē iesaistītā personāla atalgojums;

35.3. pasākuma norises vietas izmaksas;

35.4. pasākuma īstenošanai nepieciešamo materiālu iegāde un aprīkojuma noma;

35.5. pasākuma publicitātes izdevumi;

35.6. pasākuma dalībnieku (lektoru) izmitināšanas un ceļa izdevumi;

35.7. pasākuma ēdināšanas izdevumi;

35.8. pasākuma organizēšanas izmaksas, ja tiek piesaistīts pasākuma organizators.

36. Pašvaldības līdzfinansējuma izlietojumam neatbalstāmās izmaksas ir:

36.1. organizāciju pamatdarbības nodrošināšana, materiālu tehniskās bāzes uzlabošana un pamatlīdzekļu iegāde;

36.2. izmaksas, kuras pasākumu finansē no citiem finanšu avotiem;

36.3. pabalsti, prēmijas, naudas balvas;

36.4. procentu maksājumi, zaudējumu atlīdzības un parādu dzēšana.

37. Ja pasākuma rīkotājs ir pievienotās vērtības nodokļa reģistrā reģistrēta persona, tad pievienotās vērtības nodoklis ir neatbalstāma izmaksa. Līdzfinansējums netiek attiecināts uz pasākuma rīkotāja izdevumiem par pievienotās vērtības nodokļa samaksu, ja pasākuma rīkotājs tos var atgūt atbilstoši normatīvajiem aktiem nodokļu politikas jomā. Šādā gadījumā pievienotās vērtības nodokli sedz citi finanšu avoti.

38. Projekta pieteicējiem, kuri ir saimnieciskās darbības veicēji, pašvaldība līdzfinansējumu piešķir kā *de minimis* atbalstu saskaņā ar Komisijas regulu Nr.1407/2013) un Ministru kabineta 2018. gada 21. novembra noteikumiem Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”.

39. Pamatojoties uz lēmumu par līdzfinansējuma piešķiršanu, Liepājas Centrālā administrācija noslēdz ar pasākuma rīkotāju līgumu par līdzfinansējuma piešķiršanu.

 *(Grozīts ar Liepājas valstspilsētas pašvaldības domes 21.12.2023. nolikumu Nr.29)*

40. Ja pasākuma rīkotāja vainas dēļ līgums par līdzfinansējuma piešķiršanu netiek noslēgts 3 (trīs) mēnešu laikā no lēmuma par līdzfinansējuma piešķiršanu pieņemšanas dienas, uzskatāms, ka pasākuma rīkotājs atteicies no līdzfinansējuma un lēmums par līdzfinansējuma piešķiršanu uzskatāms par spēku zaudējušu ar šajā punktā minētā termiņa pēdējo dienu.

41. Pašvaldības līdzfinansējums pasākuma rīkotājam tiek pārskaitīts uz līgumā par līdzfinansējuma piešķiršanu norādīto norēķinu kontu šādā kārtībā:

41.1. 50% no līdzfinansējuma tiek pārskaitīti 10 darba dienu laikā no līguma par līdzfinansējuma piešķiršanu abpusējas parakstīšanas dienas un pasākuma rīkotāja rēķina saņemšanas;

*(Grozīts ar Liepājas valstspilsētas pašvaldības domes 23.02.2023. nolikumu Nr.1)*

41.2. 50% no līdzfinansējuma tiek pārskaitīti 10 darba dienu laikā no atskaites (6. pielikums) apstiprināšanas un pasākuma rīkotāja rēķina saņemšanas.

*(Grozīts ar Liepājas valstspilsētas pašvaldības domes 23.02.2023. nolikumu Nr.1)*

42. Pasākuma īstenošanas termiņu izmaiņas, kā arī citi grozījumi un papildinājumi, kas radušies pasākuma īstenošanas gaitā, ir spēkā tikai pēc līgumslēdzēju rakstiskas vienošanās. Pasākuma īstenošanas tāmes izmaiņas ir uzskatāmas par līguma grozījumiem.

**VII. Pasākuma** **īstenošana** **un** **uzraudzība**

43. Pasākuma rīkotājs nodrošina pasākumā paredzēto līdzekļu samērīgu, racionālu un ekonomiski pamatotu izlietojumu atbilstoši pasākuma mērķim. Nolikuma 23. punktā minētie pielikumi ir līguma par līdzfinansējuma piešķiršanu neatņemama sastāvdaļa.

44. Uz abpusējas vienošanās pamata, ne vēlāk kā divas nedēļas pirms pasākuma aktivitāšu norises sākuma, noslēgtajā līgumā par līdzfinansējuma piešķiršanu var veikt grozījumus, ja objektīvu apstākļu dēļ ir nepieciešamas izmaiņas pasākuma aktivitātēs, īstenošanas termiņos vai pasākuma tāmes pozīcijās, kuras pilnībā vai daļēji finansē pašvaldība.

45. Līdzfinansējuma izlietojuma izmaiņas pēc pasākuma aktivitāšu norises sākuma ir pieļaujamas ne vairāk kā 10% (desmit procentu) apmērā katrā no tāmē norādītajām līdzfinansējuma izdevumu pozīcijām, nepalielinot piešķirtā līdzfinansējuma apjomu un saskaņojot izmaiņas ar Komisiju. Saskaņotā tāme ir līguma par līdzfinansējuma piešķiršanu neatņemama sastāvdaļa.

46. Ja Nolikuma 44. un 45. punktā noteiktā līdzfinansējuma izlietojuma izmaiņu dēļ pasākuma tāmes kopsumma samazinās, tad proporcionāli tiek samazināts pašvaldības līdzfinansējums, bet, ja tāmes kopsumma palielinās, tad Pašvaldības līdzfinansējuma apmērs paliek nemainīgs.

47. Pasākuma rīkotājs nodrošina pasākuma īstenošanu atbilstoši līgumā par līdzfinansējuma piešķiršanu noteiktajam pasākuma īstenošanas termiņam un nosacījumiem.

48. Pasākuma rīkotājam jānodrošina publicitātes prasības, informējot projektā iesaistītās un citas personas par to, ka projektu līdzfinansē pašvaldība, izmantojot Liepājas valstspilsētas pašvaldības zīmolu. Jebkurš komunikācijas materiāls jāsaskaņo ar Liepājas Centrālās administrācijas Sabiedrisko attiecību un mārketinga daļu.

*(Grozīts ar Liepājas valstspilsētas pašvaldības domes 21.12.2023. nolikumu Nr.29)*

49. Pasākuma rīkotājs nodrošina pasākuma publicitāti masu informācijas līdzekļos un citos informācijas kanālos, un vizuālo informāciju pasākuma īstenošanas vietā. Informācija par pasākumu saskaņojama ar Liepājas Centrālās administrācijas Sabiedrisko attiecību un mārketinga daļu ne vēlāk kā vienu kalendāro mēnesi pirms pasākuma norises sākuma.

*(Liepājas valstspilsētas pašvaldības domes 23.02.2023. nolikuma Nr.1 redakcijā)*

*(Grozīts ar Liepājas valstspilsētas pašvaldības domes 21.12.2023. nolikumu Nr.29)*

50. Līguma pielikums par mārketinga komunikāciju ir neatņemama līguma sastāvdaļa.

51. Atbildīgajai institūcijai vai amatpersonai ir tiesības veikt pasākuma aktivitāšu norišu pārbaudi uz vietas pasākuma īstenošanas laikā, finanšu līdzekļu izlietojuma pārbaudi un publicitātes prasību ievērošanu.

52. Pasākuma rīkotājam ir pienākums nekavējoties informēt Komisiju, ja rodas šķēršļi pasākuma programmas realizācijai vai mainās pasākuma aktivitātes. Šādā gadījumā Komisija var lemt par pasākuma līdzfinansēšanas pārtraukšanu un pieņemt lēmumu par pašvaldības līdzfinansējuma vai tā daļas atmaksu.

53. Ja tiek konstatēs, ka pasākuma rīkotājs ir pārkāpis Nolikuma vai līguma par līdzfinansējuma piešķiršanu noteikumus, kā arī netiek īstenota iesniegtā pasākuma programma vai tā tiek īstenota nepilnā apjomā, Komisija ir tiesīga lemt par pasākuma īstenošanas pārtraukšanu un pieņemt lēmumu par pašvaldības līdzfinansējuma vai tā daļas atmaksu.

54. Ja pasākums netiek īstenots atbilstoši iesniegtajam līdzfinansējuma pieteikumam vai piešķirtais līdzfinansējums netiek izlietots paredzētajiem mērķiem un tiek konstatēti finanšu pārkāpumi, Komisija ir tiesīga lemt par piešķirtā līdzfinansējuma atmaksu vai līdzfinansējuma attiecīgu samazināšanu.

55. Ja pasākums netiek īstenots vispār, neatkarīgi no apstākļiem, kas tam bijuši par pamatu, pasākuma rīkotājam ir pienākums atmaksāt visu piešķirto līdzfinansējumu 5 (piecu) dienu laikā no plānotās pasākuma norises dienas.

56. Ja pasākuma rīkotājs, kas ir *de minimis* atbalsta saņēmējs ir pārkāpis regulas Nr.1407/2013 prasības, atbalsta saņēmējam ir pienākums atmaksāt Liepājas pilsētas pašvaldībai visu projekta ietvaros saņemto komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus, no dienas, kad atbalsts tika izmaksāts līdzfinansējuma saņēmējam līdz tā atgūšanas dienai, ievērojot Komisijas 2004. gada 21. aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 11. pantā noteikto procentu likmes piemērošanas metodi.

**VIII. Personas datu apstrāde**

57. Pretendents informē atbildīgās personas un iesaistīto personālu, kuru CV pievienots pieteikumam, par to personas datu apstrādi.

58. Pārzinis personas datu apstrādei ir Liepājas valstspilsētas pašvaldība, kuras vārdā rīkojas tās iestāde “Liepājas Centrālā administrācija”, adrese: Rožu iela 6, Liepāja, tālrunis: 63 404 750, elektroniskā pasta adrese: pasts@liepaja.lv.

*(Grozīts ar Liepājas valstspilsētas pašvaldības domes 21.12.2023. nolikumu Nr.29)*

59. Personas datu apstrādes nolūks ir līdzfinansējuma saņemšanas pieteikumu izvērtēšana un kontrole.

60. Personas datu apstrādes tiesiskais pamats ir uzdevumu izpilde sabiedrības interesēs – atklāta un pamatota pašvaldības budžeta līdzekļu izlietojuma kontrole konferenču, semināru un starpnozaru pasākumu līdzfinansēšanā (Vispārīgās datu aizsardzības regulas 6. panta 1. punkta e) apakšpunkts).

61. Personas datu iespējamie saņēmēji ir Konferenču, semināru un starpnozaru pasākumu līdzfinansēšanas komisija (projektu vērtēšana), komisijas sekretārs (sēdes protokolēšana); IT daļa (informācijas un komunikācijas tehnoloģiju resursu administrēšana); pārziņa nolīgtie apstrādātāji (informācijas sistēmas uzturētājs); uzraudzības iestādes, citas valsts pārvaldes iestādes un tiesas likumā noteiktajos gadījumos.

62. Personas dati tiks glabāti 5 gadus.

63. Personām kā datu subjektiem ir tiesības:

63.1. pieprasīt piekļuvi saviem kā datu subjekta apstrādātajiem personas datiem, lūgt neprecīzo personas datu labošanu vai dzēšanu, iesniedzot rakstisku pamatojumu lūgumam, normatīvajos aktos noteiktajos gadījumos lūgt personas datu apstrādes ierobežošanu, kā arī iebilst pret apstrādi;

63.2. vērsties pie Liepājas valstspilsētas pašvaldības personas datu aizsardzības speciālista – tālr. 63422331, adrese: Rožu iela 6, Liepāja, elektroniskā pasta adrese: das@liepaja.lv;

63.3. iesniegt sūdzību par nelikumīgu personas datu apstrādi Datu valsts inspekcijā.

*(VIII. sadaļa Liepājas valstspilsētas pašvaldības domes 23.02.2023. nolikuma Nr.1 redakcijā)*

**Pārejas noteikumi**

Iesniegumi par līdzfinansējuma piešķiršanu 2020. gadā nolikuma 2. punktā minētajam mērķim, ja tie iesniegti līdz 2020. gada 1. februārim, izskatāmi, izvērtējami un līdzfinansējums piešķirams atbilstoši nolikumam, izņemot 20.-23. un 49. punktā noteiktajam. Šajā gadījumā līdzfinansējuma pieprasītājam dokumenti, kas norādīti nolikuma 23. punkta apakšpunktos, iesniedzami ne vēlāk kā līdz līguma par līdzfinansējuma piešķiršanu noslēgšanai.

|  |  |
| --- | --- |
| DOMES PRIEKŠSĒDĒTĀJS |  Jānis VILNĪTIS |

1. Piemēram, pasākumu organizējot tiek gūti ieņēmumi no dalības maksām, vai šāda veida pakalpojumu tirgū var nodrošināt jebkurš cits pasākumu organizētājs. [↑](#footnote-ref-1)